Ընթանում է դատաքննություն և Կարապետյանին 2-ից 8 տարվա ազատազրկում է սպառնում: Տուժողները Գագիկ Կարապետյանի դեմ ցուցմունք չեն տվել, ընդամենը հաղորդում են ներկայացրել, որ իրենց բնակարանը թալանվել է: Իր գործը քննած քննիչի դեմ Դատախազությունում հաղորդում է ներկայացրել Գագիկ Կարապետյանը, ապա ՀՔԾ-ում բացատրություն է տվել: Նա պնդել է, որ իր վերաբերյալ քրեական գործի նախաքննության փուլում քննիչը կեղծիքներ է արել` իր դեմ գործ սարքել: Կազմել է մի շարք քննչական գործողությունների վերաբերյալ արձանագրություններ, ընթերակաները, թեև քննչական գործողություններին մասնակից չեն եղել, այդուհանդերձ, քննիչի հորդորով ստորագրել են արձանագրության տակ: